Adalek 1945 en em ziskouezas Youenn Olier dreist-holl war an dachenn bolitikel da gentañ, hogen da heul marv e vignon bras Yann ar Gall e rankas disterniañ, na pa ve ken evit gounid e damm kreun (meneget en e Zeizlevr). O tiazezañ un tiegezh e ouie mat ivez nhellfe ket derchel kement dan obererezh politikel. Ret e oa dibab. Da heul e zimeziñ gant Annette Couée, eus Kelch keltiek Roazhon, e voe savet ganto un tiegezh brezhonek niverus mat ar vugale ennañ. Eizh a voe : Mari-Annaïg, Erwan, Herve, Rozenn, Mikael, Ronan, Tangi, Steven. Un navet a zo marvet bugelig : Gwenael. Kalz diwezhatoch e Kistreberzh e roas bod da bevar bugel bihan dezhañ. Dimezet he doa e choar Nouela gant Alan al Louarn hag e voe ivez niverus ar vugale en o zi, war leurgêr al Lisoù e Roazhon. Pouezus-dreist eo bet evit an Emsav degouezh an daou diegezh-se, liammet gant ar gerentiezh. Darempredoù stank a zo bet etrezo, ar pezh a voe un dra bouezus evit desevel ar vugale er yezh, dur mare ma ne veze ken savet ar vugale e brezhoneg.